กินยาปฏิชีวนะให้ถูกวิธี แก้ปวดท้อง
เวลาคุณหมอสั่งยาปฏิชีวนะให้ จะแนะนำมาแบบเป๊ะๆ เลยว่าต้องกินตอนไหน ยังไง ก็ให้ทำไปตามนั้นอย่างเคร่งครัด จะลดโอกาสเกิดอาการปวดท้องได้ แถมคุณหมอมักจะแนะนำแนวทางการปฏิบัติตัวเพื่อลดผลข้างเคียงของยาด้วย  ข้อควรปฏิบัติก็เช่น ต้องกินยาปฏิชีวนะตอนไหน ถึงจะเกิดผลข้างเคียงกับกระเพาะน้อยที่สุด ถ้าไม่มีคำแนะนำอื่นที่ฉลาก ให้เก็บยาปฏิชีวนะไว้ในที่แห้งและมืด ยาปฏิชีวนะบางตัวก็ต้องเก็บในตู้เย็น แบบนั้นให้แช่ยาไว้ในช่องเก็บอาหารสด ห้ามเอาไปแช่ช่องฟรีซเด็ดขาด ยาปฏิชีวนะบางตัวต้องกินอาหารก่อน เพราะอาหารจะปรับให้ฤทธิ์เป็นกลาง ช่วยป้องกันไม่ให้ยาปฏิชีวนะทำคุณท้องอืดหรือปวดท้อง ถ้าคุณหมอสั่งให้กินยาปฏิชีวนะหลังอาหาร ก็ต้องทำตามนั้นทุกครั้งที่กินยา ไม่งั้นปวดท้องแน่นอน  แต่ยาปฏิชีวนะบางตัวก็ต้องกินตอนท้องว่าง ยาปฏิชีวนะประเภทนี้ก็เช่น ampicillin และ tetracycline ห้ามกินอาหารก่อนกินยาประเภทนี้ เพราะอาหารจะส่งผลต่อความเร็วในการออกฤทธิ์ของยา ถ้าต้องกินยาปฏิชีวนะตอนท้องว่าง ให้กินยาก่อนอาหารเช้า โดยตั้งเตือนไว้ จะได้จำได้ ยาปฏิชีวนะบางตัว ถ้ากินคู่กับอาหารบางอย่าง จะทำให้ปวดท้องได้ เช่น ถ้ากินยา tetracycline กับผลิตภัณฑ์นมทั้งหลาย ก็ทำให้ปวดท้องได้ วิธีป้องกันไม่ให้กิน tetracycline (หรือยาตัวอื่นตระกูลเดียวกัน เช่น doxycycline และ minocycline) แล้วปวดท้อง คือต้องงดผลิตภัณฑ์นมจนกว่าจะเลิกกินยาปฏิชีวนะ เวลากินยาปฏิชีวนะต้องได้รับยาในปริมาณที่ถูกต้อง ห้ามน้อยไปหรือเกินขนาด ที่สำคัญคือระวังกินยาซ้ำสอง ถ้ากินยาน้อยกว่าปริมาณที่กำหนด จะทำให้แก้ติดเชื้อแบคทีเรียได้ไม่ดีเท่าที่ควร แต่ถ้ากินยาเกินขนาดก็ทำให้ฤทธิ์ยามากเกินไป ทำให้ปวดท้อง อันตรายต่อร่างกาย  ถ้าจำไม่ค่อยได้ว่ากินยาของวันนั้นไปแล้วหรือยัง ก็ต้องแขวนปฏิทินไว้แถวๆ ที่เก็บหรือกินยา พอกินยาปฏิชีวนะประจำวันเมื่อไหร่ ให้ใช้ปากกากากบาทหรือขีดฆ่าวันนั้นจากปฏิทิน แบบนี้ก็ไม่เผลอกินยาซ้ำแน่นอน ปกติที่ซองจะเขียนไว้เลยว่าต้องกินยาปฏิชีวนะติดต่อกันนานแค่ไหน ถึงจะรักษาอาการติดเชื้อแบคทีเรียได้ผล ถ้าไม่กินยาตามหมอสั่งหรือคำแนะนำที่ซอง แบคทีเรียจะยังหลงเหลือในร่างกาย เกิดอาการติดเชื้อขึ้นมาใหม่ได้ รวมถึงอาจเกิดอาการดื้อยา ถ้ารักษาด้วยยาตัวเดิมอีกจะไม่ได้ผลเท่าที่ควรหรือไม่ได้ผลเลย นอกจากต้านแบคทีเรียร้ายแล้ว ยาปฏิชีวนะก็อาจจู่โจมแบคทีเรียดีในร่างกายคุณด้วย พอแบคทีเรียดีถูกจู่โจม นั่นแหละคือตอนที่คุณปวดท้องขึ้นมา ต้องพยายามเพิ่มจำนวนแบคทีเรียดีให้กลับมาเป็นปกติ แบบนี้ถึงจะหายปวดท้อง  โยเกิร์ตรสธรรมชาติแบบไม่หวานนี่แหละ แหล่งอุดมโพรไบโอติกส์ (probiotics) หรือแบคทีเรียดี ปกติถ้ากินโยเกิร์ตวันละถ้วยก็ได้ประโยชน์เพียงพอแล้ว แต่ถ้าอยู่ในช่วงกินยาปฏิชีวนะ แนะนำให้กิน 3 - 5 ถ้วยต่อวันเลย เพื่อดึงจำนวนแบคทีเรียดีกลับมาเป็นปกติให้ได้เร็วที่สุด พยายามเลือกโยเกิร์ตที่มีจุลินทรีย์ที่ยังมีชีวิต (live and active culture) จะดีที่สุด กระเทียมเป็นแหล่งพรีไบโอติกส์ (prebiotics) ชั้นดี โดยโพรไบโอติกส์ (ที่พบได้ในโยเกิร์ต หรือซาวเคราท์ (กะหล่ำดอง) เป็นต้น) จะได้อาหารจากพรีไบโอติกส์ ถ้ากินกระเทียม 3 กลีบใหญ่ๆ ต่อวัน จะช่วยรักษาจำนวนแบคทีเรียดีไว้ในระดับที่เหมาะสม (แต่เรื่องกลิ่นปากนี่ช่วยไม่ได้จริงๆ) อีกแหล่งที่อุดมแบคทีเรียดี ก็คือมิโสะ (เต้าเจี้ยวญี่ปุ่น), ซาวเคราท์, คอมบูชา (ญี่ปุ่นอ่านคมบุฉะ) และคีเฟอร์  ช่วงกินยาปฏิชีวนะต้องลดน้ำตาล เพราะน้ำตาลทำให้แบคทีเรียเจริญเติบโตอย่างรวดเร็ว ช่วงกินยาปฏิชีวนะ แนะนำให้กินซุปไก่ จะดีต่อร่างกาย ถ้าคุณเคยกินยาปฏิชีวนะแล้วปวดท้อง ก็ต้องปรึกษาเรื่องนี้กับคุณหมอ เผื่อคุณหมอจะแนะแนวทางปฏิบัติตัวหรือเปลี่ยนตัวยาให้  บางทีคุณหมออาจจะปรับโดสยาให้ ช่วยลดอาการปวดท้อง หรืออาจจะสั่งยาแก้คลื่นไส้อาเจียน (antiemetic) ลดอาการท้องอืดไม่สบายท้อง และคลื่นไส้อาเจียน ยาปฏิชีวนะบางตัวก็ทำให้เกิดอาการแพ้ได้ ถ้าสังเกตว่าเริ่มมีผื่นคันหลังกินยาปฏิชีวนะ ให้รีบไปหาหมอจะดีที่สุด คาโมไมล์ (Chamomile) เป็นเหมือนยาสมุนไพรอ่อนๆ ที่ช่วยต้านอาการอักเสบได้ ถ้าผนังลำไส้ระคายเคืองเพราะสูญเสียแบคทีเรียดีไปพร้อมๆ กับแบคทีเรียร้ายหลังกินยา ชาคาโมไมล์นี่แหละจะช่วยบรรเทาอาการให้สบายท้องขึ้นได้  ต้มน้ำให้เดือด แล้วเทรดถุงชาคาโมไมล์ ปิดฝากาหรือถ้วยชา แล้วแช่ถุงชาไว้ในนั้นประมาณ 15 - 20 นาที ยิ่งทิ้งไว้นานแค่ไหน ชาก็ยิ่งรสเข้ม แก่ขึ้นเท่านั้น ถ้าขมไป ให้เติมน้ำผึ้งหรือสารให้ความหวานอื่นๆ สัก 1 ช้อนชา แต่ปกติชาคาโมไมล์ก็ค่อนข้างหวานอยู่แล้ว แม้ไม่ได้ปรุงรส ให้ใช้แผ่นประคบร้อนหรือขวดใส่น้ำร้อน ประคบคลายอาการปวดท้อง รับรองจะรู้สึกดีขึ้น ถ้าปวดท้องเพราะเป็นตะคริวหลังกินยาปฏิชีวนะ อุณหภูมิอุ่นๆ ที่แนบผิวจะช่วยให้รู้สึกดี ผ่อนคลายขึ้นได้  ถ้าไม่มีแผ่นประคบร้อนหรือถุงน้ำร้อน ให้หาผ้าอะไรที่เป็นถุงๆ (ถุงเท้านี่แหละเหมาะเลย) แล้วใส่ถั่วปินโต (pinto beans) แห้ง หรือข้าวสารลงไป แล้วปิดปากถุงให้มิดชิด (จะมัดปากหรือใช้ไม้หนีบก็ได้) แล้วเอาไปอุ่นในไมโครเวฟ 30 วินาที (หรือจนกว่าของข้างในจะจับแล้วอุ่นพอ) อย่าให้อะไรที่คุณใช้ประคบร้อนเกินไป แค่สัมผัสแล้วรู้สึกอุ่นหรืออุ่นจัดก็พอ หาที่ที่นอนราบได้สบายๆ แล้วประคบร้อนที่หน้าท้อง ทิ้งไว้ประมาณ 15 นาทีขึ้นไป แล้วทำซ้ำได้บ่อยเท่าที่ต้องการ น้ำข้าวก็คือน้ำที่ได้จากการหุงข้าว ดื่มน้ำข้าวแล้วช่วยบรรเทาอาการปวดท้องได้ เพราะเป็นเหมือนชั้นเคลือบปกป้องผนังกระเพาะไม่ให้ระคายเคือง  วิธีทำน้ำข้าวดื่มเอง ก็คือหุงข้าว 1/2 ถ้วยตวง (ข้าวขาวธรรมดานี่แหละ) แต่ให้ใช้น้ำมากกว่าปกติ 2 เท่า อย่างถ้าหุงข้าว 1/2 ถ้วยตวง ก็ให้ใช้น้ำ 2 ถ้วยตวงด้วยกัน ผสมข้าวกับน้ำแล้วเอาไปตั้งไฟจนเดือด จากนั้นหรี่ไฟ แล้วตุ๋นต่อไป 20 นาที หรือจนกว่าข้าวจะนุ่ม เททั้งข้าวและน้ำใส่กระชอน เก็บข้าวไว้เป็นอาหารรสอ่อนได้ เหมาะกับคนที่ปวดท้อง เท่านี้ก็กรองได้น้ำข้าวในชามหรือหม้อต้ม เทน้ำข้าวใส่แก้ว แล้วดื่มตอนยังอุ่นๆ จะปรุงรสเพิ่มด้วยน้ำผึ้ง 1 ช้อนก็ได้ ขิงช่วยคลายกล้ามเนื้อบุผนังลำไส้ ปกติคนก็นิยมกินแก้ตะคริวท้องอยู่แล้ว รากขิงก็แก้คลื่นไส้ได้ดี ลองจิบน้ำขิงอุ่นๆ ดู จะช่วยบรรเทาอาการปวดท้องหลังกินยาปฏิชีวนะได้  ให้ล้าง ปอก แล้วหั่นรากขิงหยาบๆ ชิ้นประมาณ 1 - 2 นิ้ว (2.5 - 5 ซม.) ต้มน้ำ 1 - 2 ถ้วยตวง แล้วใส่ขิงลงไป ยิ่งใช้น้ำเยอะ น้ำขิงก็ยิ่งรสอ่อน แต่ถ้าแช่ขิงทิ้งไว้นานหน่อย รสก็จะเข้มขึ้น ต้มน้ำขิง 3 - 5 นาที แล้วแช่ทิ้งไว้อีก 3 - 5 นาที ยกน้ำขิงลงจากเตา กรองเอาชิ้นขิงออก แล้วเทน้ำขิงที่เพิ่งชงร้อนๆ ใส่แก้วมัคหรือกาน้ำชา ถ้าขมไป จะเติมน้ำผึ้งหรือสารให้ความหวานอื่นๆ สัก 1 ช้อนก็ได้ บางคนก็ว่าใส่เลมอนฝานลงไปสักชิ้นแล้วน้ำขิงรสชาติดีขึ้น ซึ่งก็ช่วยบรรเทาอาการปวดท้องด้วย
ทำตามคุณหมอสั่งอย่างเคร่งครัด. เช็คก่อนว่ายาปฏิชีวนะต้องกินหลังอาหารหรือเปล่า. โดสยาในแต่ละวันต้องเท่ากัน. เพิ่มแบคทีเรียดีในร่างกาย. ปรึกษาคุณหมอถ้าเคยมีปัญหาหรืออาการใดตอนกินยาปฏิชีวนะ. ดื่มชาคาโมไมล์สักถ้วย. ประคบ "ร้อน" ที่ท้อง. ดื่มน้ำข้าว. ดื่มน้ำขิงร้อนๆ ชงสด.
https://www.wikihow.com/Avoid-Stomach-Pain-when-Taking-Antibiotics https://www.wikihow.com/Avoid-Stomach-Pain-when-Taking-Antibiotics
Taking Antibiotics Wisely Getting Over Stomach Pain